cyanic-selkie/wikianc huggingface dataset:
ქარაფირიმლი (მრავალმნიშვნელოვანი)
ყარაფირიმლი შეიძლება აღნიშნავდეს:
სოფია დე ბურბონი
სოფია დე ბურბონი (Sofía de Borbón; დ. 29 აპრილი, 2007) — ბურბონთა დინასტიის წარმომადგენელი. ესპანეთის მეფე ფილიპე VI-ისა და დედოფალ ლეტიცია ორტისის ქალიშვილი. ესპანეთის სამეფო ტახტის რიგით მეორე ტახტის მემკვიდრე თავისი უფროსი დის, პრინცესა ლეონორის შემდეგ.
ბიოგრაფია
ინფანტა სოფია დაიბადა 2007 წლის 29 აპრილს, საღამოს 16:50 საათზე, დედაქალაქ მადრიდის რუბერის საერთაშორისო ჰოსპიტალში, საკეისრო კვეთის მეშვეობით. ისევე, როგორც მისი უფროსი დის, ლეონორის დაბადების ამბავი, ამ ამბავმაც პერსონალისაგან გაჟონა მედიაში. ამის შემდეგ, მალევე გამოცხადდა, რომ მისი ჭიპლარის ღეროვანი უჯრედები ბელგიის სისხლის ბანკში გადაიგზავნებოდა. მისი მშობლები იყვნენ ესპანეთის მეფე ხუან კარლოს I-ისა და დედოფალ სოფია ბერძენის ვაჟი, ასტურიის პრინცი ფილიპე დე ბურბონი და მისი მეუღლე, პრინცესა ლეტიცია ორტისი.
სოფიას სახელი ბებიამისის, დედოფალ სოფია ბერძენის პატივსაცემად დაარქვეს. 2007 წლის 15 ივლისს, სარსუელას სასახლის ბაღებში პრინცესა სოფია კათოლიკედ მონათლეს. მისი ნათლიები არიან პალომა როკასოლანო (დედამისის ბებია) და ვიდინის პრინცი. ნათლობის სახელად, მისი დის მსგავსად ტოდოს ლოს სანტოსი დაარქვეს, რაც ესპანურად ყველაწმინდას ნიშნავს.
მისი პირველი და საზეიმო ზიარება, 2017 წლის 17 მაისს შედგა მადრიდის საკათედრო ტაძარში. იგი მამა ასუნსიო დე ნუესტრა სენორამ აზიარა. ამ ცერემონიალს დაესწრნენ მისი მშობლები, უფროსი და, ბებია-პაპა, მისი დიდი ბებია, მისი განსვენებული დიდი პაპის მეორე ცოლი და ბულგარეთის პრინცი.
ლიტერატურა
კატეგორია:დაბადებული 29 აპრილი კატეგორია:დაბადებული 2007 კატეგორია:ბურბონები კატეგორია:ესპანეთის ბურბონები კატეგორია:ესპანეთის ინფანტები
კორინა გეორგესკუ
კორინა გეორგესკუ (დ. 19 იანვარი, 1960) — რუმინელი ფრენბურთელი. მონაწილეობა აქვს მიღებული ერთ ოლიმპიურ თამაშებზე რომელიც 1980 წელს გაიმართა. გეორგესკუმ ოლიმპიადაზე რუმინეთის ნაკრების რიგებში 5 შეხვედრა ჩაატარა.
ყასიმლი (მრავალმნიშვნელოვანი)
ყასიმლი შეიძლება აღნიშნავდეს:
გვიანი გაზაფხული
გვიანი გაზაფხული (晩春) — 1949 წლის იაპონური დრამა. ფილმის რეჟისორია იასუძირო ოძუ, ხოლო სცენარზე მუშაობისას მას თანამშრომლობა კოგო ნოდამ გაუწია. „გვიანი გაზაფხული“ დაფუძნებულია XX საუკუნის იაპონელი რომანისტის, კაზუო ჰიროცუს მოთხრობაზე „მამა და ქალიშვილი“. ფილმი ანტიჰიტლერული კოალიაციის მიერ იაპონიის ოკუპაციის პერიოდშია გადაღებული, რის გამოც მას ოკუპაციური ცენზურის მოთხოვნების დაკმაყოფილება მოუწია. ფილმში მთავარ როლებს ასრულებენ ჩიშუ რიუ, რომელსაც ოძუს თითქმის ყველა ფილმში აქვს მონაწილეობა მიღებული და სეცუკო ჰარა, რომელმაც „გვიანი გაზაფხულის“ შემდეგ რეჟისორის ექვს ფილმში ითამაშა. „გვიანი გაზაფხული“ ოძუს ეგრეთ წოდებული „ნორიკოს ტრილოგიის“ პირველ ფილმს წარმოადგენს, რომლის მომდევნო ნაწილებია „ადრეული ზაფხული“ (1951) და „ტოკიური ამბავი“ (1953). სამივე ფილმი ახალგაზრდა ქალის, ნორიკოს შესახებ მოგვითხრობს, რომლის როლსაც სეცუკო ჰარა თამაშობს. მიუხედავად იმისა, რომ სამივე ნორიკო დამოუკიდებელი პერსონაჟია, მათ ომის შემდგომ იაპონიაში მარტოხელა ქალის სტატუსი აერთიანებთ.
იაპონურ კინოში „გვიანი გაზაფხული“ შომინგეკის ჟანრს მიეკუთვნება, რომელიც საშუალო ან მუშათა კლასის ყოველდღიურ ცხოვრებას ასახავს. „გვიანი გაზაფხული“ ფართოდ მიიჩნევა ოძუს შემოქმედებითი პერიოდის პირველ ფილმად, მას „რეჟისორის 1950-იანი და 1960-იანი წლების შემოქმედების მთავარ პროტოტიპს“ უწოდებენ. ფილმში ომის შემდგომ პერიოდში იაპონური ოჯახების მდგომარეობაა აღწერილი.
„გვიანი გაზაფხული“ 1949 წლის 19 სექტემბერს გამოვიდა და მალევე იაპონური პრესის კრიტიკოსთა აღიარება დაიმსახურა, ხოლო მომდევნო წელს, როგორც 1949 წლის საუკეთესო იაპონურ ფილმს, გაზეთ Kinema Junpo-ს კრიტიკოსთა ჯილდო მიენიჭა. ამავე წელს „გვიანი გაზაფხული“ მაინიტის კინოფესტივალზე წარდგა, სადაც ოთხ ნომინაციაში მოიპოვა გამარჯვება, ესენია: საუკეთესო ფილმი, საუკეთესო რეჟისორი, საუკეთესო სცენარი და საუკეთესო მსახიობი ქალი. 1972 წელს ფილმი აშშ-ში გამოვიდა, სადაც ასევე დადებითი გამოხმაურება დაიმსახურა. ითვლება, რომ „გვიანი გაზაფხული“ ოძუს საუკეთესო ნამუშევარია და მის კინომიდგომებსა და ენას საუკეთესოდ წარმოაჩენს. ფილმს „იაპონურ კინოში პერსონაჟის შესწავლის ყველაზე სრულყოფილ და ყველაზე წარმატებულ ნიმუშად“ მიიჩნევენ. სტიუარტ ბაირონმა გაზეთ The Village Voice-დან ფილმს „ოძუს უდიდესი მიღწევა“ უწოდა და აღნიშნა, რომ მისთვის „გვიანი გაზაფხული“ ყველა დროის ათ საუკეთესო ფილმს შორისაა. 2009 წელს გაზეთ Kinema Junpo-ს ყველა დროის საუკეთესო იაპონური ფილმების სიაში „გვიანი გაზაფხული“ 36-ე ადგილზე მოხვდა. 2012 წელს ბრიტანეთის კინოინსტიტუტმა ჟურნალ Sight & Sound-ის გამოკითხვის „ყველა დროის საუკეთესო ფილმები“ შედეგები გამოაქვეყნა, რომელშიც „გვიანი გაზაფხული“ მე-15 ადგილზე დასახელდა. საიტზე Rotten Tomatoes ფილმს 100%-იანი რეიტინგი აქვს.
ქორწინება
ისევე როგორც ოძუს სხვა ფილმებში, ამ ფილმშიც ქორწინება მჭიდროდ ასოცირდება სიკვდილთან. მაგალითისთვის, ერთ-ერთ ეპიზოდში ონოდერას ქალიშვილი ქორწინებას „ცხოვრების სასაფლაოს“ უწოდებს. კატე გეისტი ამის შესახებ წერს: „ოძუ თავის ფილმებში ქორწინებასა და სიკვდილს ერთმანეთს მკაფიოდ და საკმაოდ დახვეწილად უკავშირებს... საქორწინო და დაკრძალვის ცერემონიებს შორის პარალელების გავლება არა მარტო ოძუს გონივრული მიხვედრაა, არამედ იაპონური კულტურის ფუნდამენტურ კონცეფციას წარმოადგენს... „ნორიკოს“ ტრილოგიის სამივე ფილმი მშობლების მარტო დარჩენის გამო გამოწვეულო მელანქოლიური და სევდიანი განწყობით სრულდება... ახალგაზრდა თაობის დაოჯახება უფროს თაობას სიკვდილის სიახლოვეს ახსენებს, რაც სევდიან განწყობას ბადებს.“ რობინ ვუდი ფილმში ქორწინებასა და სიკვდილს შორის არსებულ კავშირს ყველაზე ნათლად საქორწინო ცერემონიის შემდგომ კადრში ხედავს, იგი წერს: „მას შემდეგ, რაც ნორიკო ოთახში მარტო რჩება, მაყურებელი კადრში ხედავს სარკეს, რომელშიც მისი გამოსახულება არ ირეკლება, რასაც მეტაფორული მნიშვნელობა აქვს. ცოლის იდენტობის შეძენის შემდეგ ნორიკო საკუთარ იდენტობას კარგავს და ნარატივიდან ქრება, რასაც სიკვდილის ეფექტი აქვს.
შამქორის ზავი
შამქორის ზავი — დაიდო 1401 წლის სექტემბერს, საქართველოს მეფე გიორგი VII და თემურლენგს შორის. შამქორის ზავს წინ უძღვოდა თემურლენგის მეშვიდე ლაშქრობა საქართველოში. მეფე გიორგი იძულებული გახდა ზავი ეთხოვა. თემურლენგი დათანხმდა, რადგანაც ოსმალეთის სულთანთან გადამწყვეტი შეტაკების წინ ზავი მისთვის ხელსაყრელი იყო.
1401 შამქორის ზავის პირობით:
სამაგიეროდ თემურლენგი საქართველოს მშვიდობას და ხელშეუხებლობას აღუთქვამდა. მიუხედავად ზავისა, თემურლენგი იმავე წელს თავს დაესხა თორთომის ციხეში გამაგრებულ ქართველებს და მოაოხრა იქაური მხარე.
სქოლიო
კატეგორია:მშვიდობა კატეგორია:საქართველოს სამეფო
ძიუდოს მსოფლიო ჩემპიონატი 2014: კაცები, 81 კგ
2014 წლის ძიუდოს მსოფლიო ჩემპიონატი კაცთა შორის, 81 კგ წონით კატეგორიაში ჩატარდა 28 აგვისტოს.
რესურსები ინტერნეტში
81
Shinee (ჯგუფი)
Shinee (샤이니, ფორმულირდება როგორც SHINee) — სამხრეთ კორეული ბოიბენდი. შეიქმნა 2008 წელს S.M.Entertainment -ის მიერ. ჯგუფი შედგება ოთხი წევრისგან: ონიუ (ლიდერი), კიმ კი ბუმი, ჩოი მინ ჰო, ლი თე მინი. ჯგუფის მთავარი ვოკალისტი კიმ ჯონ ჰიუნი გარდაიცვალა 2017 წლის დეკემბერში.
SHINee წარმოდგენილი იყო როგორც თანამედროვე რიტმ-ენდ-ბლუზის შემსრულებელი ბოიბენდი. ისინი უნდა გამხდარიყვნენ ტრენდული კანონმდებლები მუსიკის, მოდისა და ცეკვის ჟანრში.
მათი დებიუტი შედგა 2008 წლის მაისში, ალბომით Replay და სინგლით 누난 너무 예뻐 (Replay). ჯგუფმა სტუდენტებისა და სკოლის მოსწავლეების დიდი ყურადღება მიიქცია მოდის თვალსაზრისით და მედიამ ამას SHINee-ს ტრენდი დაარქვა. იმავე წლის აგვისტოში გამოვიდა მათი პირველი კორეული ალბომი The Shinee World, რომლის გამოც მათ მოიგეს ნომინაცია წლის საუკეთესო ალბომი Golden Disk Awards-ის ფესტივალზე.
ჯგუფმა კორეულ სცენაზე ადგილი დაიმკვიდრა შემდეგი სიმღერებითაც: Ring Ding Dong და Lucifer, რომლებიც ჰიტებად იქცა. Ring Ding Dong-მა პოპულარობა მთელ აზიაში მოიპოვა. Lucifer-მა მიიღო წლის საუკეთესო ცეკვის წოდება 2010 წელს. 2012 წელს გამოვიდა მეოთხე მინი-ალბომი Sherlock, რომლის 180 ატასი ეგზემპლარი გაიყიდა და ამ მაჩვენებლით მეხუთე ადგილზე იყო. 2014 და 2016 წლებში Forbes-ის მონაცემებით ჯგუფში შეყვანილი იყო ყველაზე გავლენიანი კორეელი ადამიანების სიაში.
2011 წელს SHINee-მ ხელი მოაწერა კონტრაქტს EMI Records Japan-თან, რომ ოფიციალურად წარმდგარიყვნენ იაპონიის სცენაზეც. Replay-ის იაპონური ვერსია გაიყიდა 91 ათასი ეგზემპლარით პირველ კვირაშივე, საერთო გაყიდვებმა კი 100 ათასს გადააჭარბა. იმ დროისთის სამხრეთ კორეული ჯგუფებისთის ეს მონაცემები რეკორდს წარმოადგენდა. 7 დეკემბერს გამოვიდა იაპონური სტუდიური ალბომი The First. მალევე მან მიიღო ოქროს სერტიფიცირება იაპონიის ხმისჩამწერი ინდუსტრიის ასოციაციისგან. იმავე წელს ჯგუფმა იაპონური პრემიუმ შეხვედრა გამართა ები-როუდის სტუდიაში. ორი წლის შემდეგ მათ გამოუშვეს ახალი იაპონური ალბომი Boys Meet U. ბოლო წლებში გამოსული მათი იაპონური სიმღერებია: I’m Your Boy (2014), D×D×D (2016) და Five (2017).
SHINee აღიარებულია, როგორც ერთ-ერთი საუკეთესო კორეული ჯგუფი, რომელიც ცოცხლად მღერის. ისინი ასევე გამოირჩევიან სინქრონითა და ქორეოგრაფიის სირთულით. Mnet Asian Music Awards-ის ფესტივალზე მათ სამჯერ გაიმარჯვეს ნომინაციაში - საუკეთესო ცეკვა: 2012 (Sherlock), 2013 (Dream Girl) და 2015 (View). ჯგუფის განმასხვავებელი ნიშანია მათი ექსპერიმენტირება სხვადასხვა ჟანრში, მათ შორისაა: ფანკ-როკი, ჰიპ-ჰოპი, EDM. საკუთარ ქვეყანაში მოპოვებულმა წარმატებამ განაპირობა ჯგუფის წოდება კორეული მუსიკის მეფეები.
კარიერა
მინი|2008 წელი
2008-10: დებიუტი
ჯგუფის სახელი - ეს არის ორი ნაწილის კომბინაცია; პირველი, სიტყვა shine (რაც ნათებას ნიშნავს) და სუფიქსი ee და ნიშნავს იმათ, ვინც ასხივებს. ჯგუფის პირველმა ალმბომმა Replay, რომელიც 2008 წლის 25 მაისს გამოვიდა მერვე ადგილი დაიკავა სადებიუტო ნაშრომებს შორის. წლის პირველ ნახევარში გაყიდვებმა 17 975 ეგზემპლარი აჩვენა. მათი ალბომის გამოსვლისას სცენაზე დებიუტით წარსდგა Inkigayo.
2011-12: დებიუტი იაპონიაში
2011 წლის 1 იავარს SHINee წარსდგა სეულის ოლიმპიურ მოედანზე SHINee World-ის ფარგლებში. წლის განმავლობაში მათ რამდენიმე კონცერტი ჰქონდათ იაპონიაში. 25 და 26 იანვარს ისინი იაპონიაში იყვნენ SMTown Live '10 World Tour-ის ფარგლებში, შემდეგ იყო ზენიტი (პარიზი), ტოკიო დომუ (ტოკიო), მედისონ-სკვერ-გარდენი (ნიუ-იორკი).
22 ივნისს გამოვიდა Replay-ის იაპონური ვერსია, რაც SHINee-ს დებიუტს წარმოადგენდა. მისი ვერსია გაიყიდა 91 ათასი ეგზემპლარით პირველ კვირაშივე, საერთო გაყიდვებმა კი 100 ათასს გადააჭარბა. ჯგუფმა იაპონური პრემიუმ შეხვედრა გამართა ები-როუდის სტუდიაში.
22 ივლისს დაიწყო მათი იაპონური ტური. 28 აგვისტოსა და 12 ოქტომბერს გამოვიდა Juliette-სა და Lucifer-ის იაპონური ვერსიები. 9 აგვისტოს ჯგუფმა მონაწილეობა მიიღო საქველმოქმედო აქციაში, აფრიკელი ბავშვების დასახმარებლად. ნოემბერში SHINee მიწვეული იყო კორეული კინოს ფესტივალზე, რომელიც ლონდონში იმართებოდა. ისინი ორსაათიანი პროგრამით წარსდგნენ მაყურებლის წინაშე, კონცერტის ბილეთები კი რამდენიმე წუთში გაიყიდა. ისინი გახდნენ პირველები, ვინც პირველად წარადგინეს ეს ღონისძიება ლონდონში.
სქოლიო
კატეგორია:სამხრეთ კორეული ჯგუფები
შელი (მრავალმნიშვნელოვანი)
შელი შეიძლება აღნიშნავდეს:
ლეონორ დე ბურბონი
ლეონორ დე ბურბონი (Leonor de Borbón; დ. 31 ოქტომბერი, 2005) — ბურბონთა დინასტიის წარმომადგენელი. ესპანეთის მეფე ფილიპე VI-ისა და დედოფალ ლეტიცია ორტისის უფროსი ასული. ესპანეთის ტახტის რიგით პირველი მემკვიდრე, ასტურიის, ჯირონასა და ვიანას პრინცესა, ესპანეთის ინფანტა, მონბლანის ჰერცოგინია, სერვერას გრაფინია და ბალახერას ქალბატონი. იგი იქნება ესპანეთის პირველი ქალი მონარქი დედოფალ ისაბელ II-ის შემდეგ, რომელიც 1833-68 წლებში მართავდა ქვეყანას.
დაბადება
ლეონორი დაიბადა 2005 წლის 31 ოქტომბერს, რუბერის საერთაშორისო ჰოსპიტალში, მადრიდში, ღამის 01:47 საათზე. იგი იყო ესპანეთის მეფე ხუან კარლოს I-ისა და დედოფალ სოფია ბერძენის უფროსი ვაჟის, ასტურიის პრინც ფილიპესა და მისი ცოლის, პრინცესა ლეტიცია ორტისის პირველი შვილი. სამეფო ოჯახის დაუკითხავად, მისი დაბადების შესახებ პერსონალის მუშაკმა ჩუმად შეატყობინა პრესის წარმომადგენლებს SMS შეტყობინებით. აღსანიშნავია, რომ ჭიპლარის გადაჭრის შემდეგ ახალშობილ ლეონორს ტვინის სარქველი დაეხურა და სასწრაფოდ სადრენაჟო რეანიმაციაში გადაიყვანეს, სადაც ექიმებმა სასწაულებრივად მოახერხეს მისი სიცოცხლის გადარჩენა. გართულებული მდგომარეობის გამო, ლეონორი და დედამისი ერთი კვირა გააჩერეს საავადმყოფოში. საბოლოოდ, 2005 წლის 7 ნოემბერს ლეტიცია და ლეონორი ჰოსპიტალიდან გაწერეს, რის შემდეგაც ისინი სარსუელას სასახლეში დაბინავდნენ. აქ, 2006 წლის 14 იანვარს მადრიდის არქიეპისკოპოსმა ანტონიო რუსო-ვარელამ ლეონორი კათოლიკედ მონათლა. მამამისის მსგავსად, ლეონორიც მდინარე იორდანედან წამოღებული წყლით მოინათლა.
განათლება და აქტივობები
ლეონორის განათლებაზე სამეფო ოჯახის წევრები დიდად ზრუნავენ. 2008 წლის 15 სექტემბერს, იგი პირველად მივიდა მადრიდის გარეთ, ქალაქ არავაკას სანტა მარია დე ლოს როსალესის კერძო სკოლაში, რომელიც დაამთავრა მამამისმა და რომელშიც რამდენიმე წელიწადში შევიდა მისი უმცროსი დაც. პრინცესა ლეონორი თავისუფლად ფლობს ესპანურსა და ინგლისურს, ამჟამად კი იგი ჩინურს სწავლობს.
2014 წლის მაისში, ქალაქ მურსიაში შედგა ლეონორის პირველი ოფიციალური ვიზიტი, სადაც იგი სან ხავიერის საჰაერო ძალებს ეწვია.
2014 წლის 18 ივნისს მეფე ხუან კარლოს I-მა ხელი მოაწერა ტახტიდან გადადგომის ხელშეკრულებას, რომელიც ძალაში 19 ივნისიდან შევიდა. ამის შემდეგ ტახტზე ლეონორის მამა, ფილიპე VI ავიდა, დედამისი ლეტიცია კი ესპანეთის დედოფალი გახდა. ვინაიდან მათ ვაჟი არ ჰყავთ, აქედან მოყოლებული, სწორედ ლეონორი ითვლება ესპანეთის ტახტის მემკვიდრედ და მაშასადამე ასტურიის პრინცესად.
ესპანეთში, ისევე როგორც სხვა მონარქიულ სახელმწიფოებში, ტახტზე მამრობითი სქესის უპირატესობა მოქმედებს, რაც იმას ნიშნავს, რომ როგორც კი დედოფალი ვაჟს გააჩენს, ლეონორი რიგით მეორე მემკვიდრე გახდება. თუმცა, ვინაიდან დედოფალი მესამე ბავშვის გაჩენას აღარ აპირებს, ტახტის პირველ მემკვიდრედ კვლავ ლეონორი რჩება. ფემინისტური ორგანიზაციები ამ ყოველივეს აპროტესტებენ და აცხადებენ, რომ ეს სქესობრივი დისკრიმინაციაა. ისინი ასევე ამბობენ, რომ ტახტი აუცილებლად პირველ შვილს უნდა დარჩეს, მიუხედავად სქესისა, რაც ასევე ლეონორს აძლევს უპირატესობას. თუმცა, მიუხედავად ამისა, ლეონორს ჰყავს უმცროსი დაც, რომელსაც ასევე აქვს უფლება ტახტზე, რასაც ემატება ლეონორის ორი მამიდა და მათი ვაჟები, რომლებსაც ასევე გააჩინათ უფლებები ესპანეთის სამეფო ტახტზე.
2014 წლის ოქტომბერში გამოქვეყნდა ლეონორის მიერ ცვილით დამზადებული პირველი ქანდაკება. 2015 წლის 20 მაისს ლეონორი პირველად ეზიარა კათოლიკური წესით. მის დაბადების დღემდე 10 დღით ადრე, მეფე ფილიპემ მას ოქროს საწმისის ორდენი უბოძა. 2018 წლის სექტემბერში ლეონორი, თავის მშობლებთან ერთად დაესწრო ასტურიის სამეფოს დაარსებიდან 1,300 წლის იუბილეს.
2018 წლის 31 ოქტომბერს, მადრიდში ლეონორმა მოაწყო ოფიციალური პრეზენტაცია ესპანური კონსტიტუციის პირველი ნაწილის შესახებ, რომელიც დაემთხვა ესპანეთის კონსტიტუციის მეორმოცე, ხოლო ლეონორის მეცამეტე დაბადების დღეს.
ლიტერატურა
კატეგორია:დაბადებული 31 ოქტომბერი კატეგორია:დაბადებული 2005 კატეგორია:ბურბონები კატეგორია:ესპანეთის ბურბონები კატეგორია:ესპანეთის ინფანტები კატეგორია:ასტურიის პრინცები
გიურზა (კერძი)
მინი|220პქ|გიურზა
გიურზა (Gürzə) — აზერბაიჯანული კერძი, რომელიც ძალიან წააგავს დუშპარას. გიურზა, ისევე, როგორც დუშპარა, წარმოადგენს პელმენებს ხორცის ფარშით, მაგრამ დუშპარასგან განსხვავდება თავისი ლამაზი ფორმით წააგავს დაწნულ ბაწარს ან ნაწნავს. გიურზას აკეთებენ ხელით და ამასთან ერთად იგი ყოველთვის განსხვავებულია თავისი უნიკალური ფორით.
რესურსები ინტერნეტში
კატეგორია:აზერბაიჯანული სამზარეულო კატეგორია:ხორცის კერძები
ყარვენდი (მრავალმნიშვნელოვანი)
ყარვენდი შეიძლება აღნიშნავდეს:
ახატლის მაცხოვრის ეკლესია
ახატლის მაცხოვრის ეკლესია — არქიტექტურული ძეგლი, მდებარეობს სოფელ ახატლის აღმოსავლეთით, მინდორში, სოფელ ყარაჯლის მახლობლად. თარიღდება გვიანდელი შუა საუკუნეებით.
ეკლესია თითქმის მთლიანად დანგრეულია, შემორჩენილია: ჩრდილოეთ კედელი თაღოვანი სარკმელითა, პილასტრით და ნახევარწრიული აფსიდის ნაწილი, მიწის პირამდეა დასული სამხრეთ და დასავლეთ კედლები. დასავლეთით შეიმჩნევა შესასვლელის კვალი. მოგვიანებით ეკლესიისთვის მიუდგამთ მინაშენი. მასში შესასვლელი დასავლეთითაა. კარის თავზე სარკმელია გაჭრილი. სადგომს შიგნით შეისრული ფორმის კამარა ხურავს. მთლიანადაა მორღვეული სახურავის საფარი.
ლიტერატურა
კატეგორია:თელავის მუნიციპალიტეტის ტაძრები
სესტერცი
ერთ-ერთი ვერსიის თანახმად, ეს მნიშვნელობა იქცა დოლარის ნიშნის პროტოტიპად.
რესურსები ინტერნეტში
კატეგორია:რომაული მონეტები კატეგორია:მონეტები ქვეყნების მიხედვით კატეგორია:ძველი რომი
რუცავის მხარე
რუცავის მხარე (Rucavas novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის სამხრეთ-დასავლეთ ნაწილში, კურზემეს რეგიონში, ბალტიის ზღვის სანაპიროზე. მხარე მოიცავს 2 თემს. ადმინისტრაციული ცენტრი მდებარეობს სოფელ რუცავაში.
ესაზღვრება ნიცის, გრობინიის, პრიეკულეს მხარეები ლატვიაში და კლაიპედის მაზრა ლიეტუვაში.
სქოლიო
კატეგორია:ლატვიის მხარეები
გიასლი (მრავალმნიშვნელოვანი)
გიასლი შეიძლება აღნიშნავდეს:
სომხეთის რესპუბლიკის ეროვნული ბანკი
სომხეთის რესპუბლიკის ეროვნული ბანკი (Հայաստանի Հանրապետության Կենտրոնական Բանկ) — ცენტრალური ბანკი სომხეთში. ცენტრალური ბანკის მთავარი დანიშნულება ქვეყანაში ფასების სტაბილურობის უზრუნველყოფაა.
რესურსები ინტერნეტში
კატეგორია:ცენტრალური ბანკები კატეგორია:სომხეთის ეკონომიკა
ბოჭისგორის საყდარი
ბოჭისგორის საყდარი — არქიტექტურული ძეგლი თელავის მუნიციპალიტეტის სოფელ ლაფანყურის სამხრეთ-დასავლეთით 1,5-2 კმ-ზე, ბოჭისგორად წოდებულ მცირე გორაკზე. თარიღდება განვითარებული შუა საუკუნეებით.
ეკლესია დარბაზულია, გეგმით თითქმის კვადრატული (5,5x4 მ). ნაგებია მოზრდილი, სრულიად დაუმუშავებელი, ნატეხი ქვით (ზოგი ქვის სიგრძე 1,5 მ-ია), რომელთა შორის დარჩენილი არეები ამოვსებულია წვრილი, ნატეხი ქვებითა და ბათქაშით. კედლების ზედა ნაწილი, აქა-იქ, ტლანქად დამუშავებული, შირიმის ქვებიცაა ჩართული. შიგნითა კედლების წყობაში გამოყენებული ქვებიც ასევე შემთხევითი ფორმისაა, ოღონდ ბევრად წვრილი ზომისა. დაზიანებულია: ამჟამად ძეგლი სანახევროდღა დგას. დანგრეულია კედლების ზემოთა ნაწილები, თითქმის მთლიანად სამხრეთ კედელი. კამაროვანი გადახურვიდან მხოლოდ ჩრდილოეთი გვერდის მცირე ნაწილია დარჩენილი. ჩამოშლილია საფასადო წყობის დიდი ნაწილი.
ერთადერთი შესასვლელი სამხრეთიდან აქვს, თითქმის კვადრატული მოხაზულობის, მცირე დარბაზს აღმოსავლეთიდან ერთვის საკურთხევლის ნახევარწრიული აფსიდა, რომლის ღერძზე გაჭრილია მცირე ზომის სარკმელი. იგი ორივე მხრიდან შირიმითაა გამოყვანილი და გადახურული ერთ, შირიმისავე ქვაში გამოკვეთილი, გაშლილი ფორმის თაღით. მსგავსი, ოღონდ გარედან სწორკუთხა სარკმელი, დასავლეთითაცაა აფსიდში, სარკმლის ორივე მხარეს, ერთმანეთის სიმეტრიულად, თითო, მცირე, სწორკუთხა ნიშაა მოწყობილი. აფსიდი გადახურულია წესიერი ფორმის კონქით. დარბაზის კამაროვანი გადახურვა შირიმის გათლილი ქვებით ნაწყობ, შეკიდულ საბჯენ თაღს ეყრდნობოდა. ინტერიერი შელესილი და მოხატული იყო. კონქისა და აფსიდის კედლის საზღვარზე ჩანს მოხატულობის გამყოფი ზოლის მცირე მონაკვეთი. აფსიდის კედელზე, სარკმლის მარჯვნივ - ერთი ფიგურის თავისა და შარავანდის ნაწილი. ამჟამად ნახატი მხოლოდ ლაქად აღიქმება.
ეკლესიის აღმოსავლეთ ფასადზე, სარკმლის ზემოთ, შელესილობაზე, მოწითალო საღებავით შესრულებული, ორნამენტული დეტალების კვალია. სავარაუდოდ ეს იყო დაახლოებით 30 სანტიმეტრის დიამეტრის წრე, რომელსაც გარედან, ერთმანეთის სიმეტრიულად, ოთხი მარყუჟისებრი ელემენტი ებმოდა. ფასადებს თაროსებრი ლავგარდანი აგვირგვინებდა. შენობა დახურული იყო ღარისებრი კრამიტით.
ლიტერატურა
კატეგორია:თელავის მუნიციპალიტეტის ტაძრები
ჰილა ლიმანი
ჰილა ლიმანი (Hilla Limann, დ. 12 დეკემბერი, 1934, გველო, განა — გ. 23 იანვარი, 1998, აკრა) — განის რესპუბლიკის პოლიტიკური მოღვაწე. სახელმწიფოს მეთაური 1979–1981   წლებში მესამე რესპუბლიკის ერთადერთი პრეზიდენტი. ხელისუფლებიდან გადააყენა ჯერი როლინგსის სამხედრო დაჯგუფებამ.
როგორც პოლიტიკოსი განაში იგი პრაქტიკულად უცნობი იყო, მაგრამ 1979 წელს სამხედრო ხელისუფლების მიერ ხელისუფლების გადაბარების დროს აღმოჩნდა ქვეყნის სათავეში. ორტურიან საპრეზიდენტო არჩევნებში დაამარცხა კონკურენტი და 1979 წლის 24 სექტემბერს დაიკავა პრეზიდენტის თანამდებობა. 1981 წელს ჯერიროლინგსმა კვლავ დაიბრუნა ძალაუფლება უსისხლო გადატრიალებით და ჰილა ლიმანი ჩამოაშორა ქვეყნის სადავეებს.
გარდაიცვალა 1998 წლის 23 იანვარს, აკრაში.
სქოლიო
კატეგორია:განის პრეზიდენტები კატეგორია:დაბადებული 12 დეკემბერი კატეგორია:დაბადებული 1934 კატეგორია:გარდაცვლილი 23 იანვარი კატეგორია:გარდაცვლილი 1998
მკვდრების დასი (ტიფლისი)
მკვდრების დასი — სერიალის ტიფლისი პირველი ეპიზოდი, რომელიც ეთერში გავიდა 2014 წლის 24 ოქტომბერს.
სიუჟეტი
პირველ სერიაში ავტორები გვაცნობენ დანაშაულის ძირითად ფაქტებს, ისტორიის ძირითად მონაწილე გმირებსა და სოციალურ ფენებს. XIX საუკუნის ტიფლისის `გაცოცხლებული სურათები”, რამდენიმე შრისგან შედგება. ეს არის `ამბავი პერიფერიიდან”, სადაც, ძირითადად, ტყეში გავარდნილი ყაჩაღების შესახებ მოგვითხრობენ, ინტელიგენცია, რომელიც იყოფა ორ შრედ: პატრიოტები და დამნაშავეები, გამოძიების პროცესი, რომელშიც ორი მეძებარი და ჟურნალისტია ჩართული. XIX საუკუნის მეორე ნახევრის საქართველოს ცხოვრების ყოფითი დეტალები, დაძაბული სოციალურ-პოლიტიკური ფონი, სიუჟეტში არსებული მოტივები ამბის გაშლის მრავალფეროვან შესაძლებლობას იძლევა. გამოცანა, ტრაგედია, ინტრიგა, ბუნდოვანება, მოვლენებში მონაწილე პირების მრავალფეროვნება, საზოგადოების ფართე სპექტრი, რაც ფაქტობრივად, იმდროინდელი საქართველოს სრულიად ახლებურ სახეს ქმნის. გამოსახულება, აშკარად სცილდება ტრადიციული სერიალებისთვის დამახასიათებელ ესთეტიკას, იგრძნობა ეპოქის ერთიანი სტილი: ევროპული და კავკასიური. ავტორები ამ ნიშნებით ხაზს უსვავენ ქართული კულტურის თავისებურებას და განსაკუთრებით, თბილისის კოლორიტს.
ხორვატიის მხარეები
ხორვატიის მხარეები (županije) — ხორვატიის პირველი დონის ადმინისტრაციული ერთეულები. მას შემდეგ, რაც 1992 წელს ისინი აღდგა ხორვატია დაყოფილია 20 მხარედ და ერთ დედაქალაქად, რომელსაც აქვს ორივე სტატუსი, როგორც მხარის ასევე ქალაქის. მხარეები დაყოფილია 127 ქალაქად და 429 მუნიციპალიტეტად. თითოეულ მხარეს აქვს საბჭო (skupština), რომლის წევრებსაც ირჩევენ ადგილობრივი არჩევნების დროს. მხარის მთავრობის მეთაურია პრეფექტი (župan), ხოლო ზაგრების მთავრობის ხელმძღვანელი მერი. მხარეების ფინანსდება როგორც ცენტრალური ხელისუფლების მიერ ასევე ადგილობრივი ბიზნესებისა და გადასახადების გადამხდელების მიერ. მხარეების გადასახადები მოიცავს ხუთ პროცენტიან მემკვიდრეობის და საჩუქრის მოსაკრებლებს, გადასახადი ვტომობილებზე და აზარტულ თამაშებზე. მხარეების მოვალეობაში შედის საზოგადოებრივი მომსახურების გაწევა: პირველადი და მეორადი განათლების ხელმისაწვდომობა, სამთავრობო ჯანდაცვის უზრუნველყოფა, ზრუნვა სოციალურ კეთილდღეობაზე, სასოფლო სამეურნო და ინდუსტრიული მრეწველობის განვითარებისთვის ადმინისტრაციული ხელშეწყობა ასევე სატრანსპორტო და საკომუნიკაციო საშუალებების განვითარება.
სქოლიო
კატეგორია:ხორვატიის ოლქები
ნასირ იმანყულიევი
ბიოგრაფია
ნასირ იმანყულიევი დაიბადა ბაქოში 1911 წლის 22 დეკემბერს. მისი პირველი სტატიები ჯერ კიდევ სტუდენტობის წლებში იყო გამოქვეყნებული პერიოდიკულ პრესაში. ის მუშაობდა გაზეთ «კომუნისტის», «ენი იოლის» და «გიანჯ იშჩის» რედაქციებში. მეორე მსოფლიო ომის დროს, 1942 წელს, ნასირ იმანყულიევი გაგზავნილი იყო ყირიმის ფრონტზე, სადაც ის მუშაობდა გაზეთ «ყირიმში მებრძოლნის» შემსრულებელ მდივნად ერთდროულად ეხმარებოდა როგორც თარჯიმანი სამხედრო ნაწილში.
ქალაქ ბაქოში მდებარე სახლის კედელზე მემორიალური დაფა, რომელშიც ცხოვრობდა ნასირ იმანყულიევი
ერთი წლის შემდეგ, ნასირ იმანყულიევი ინიშნება გაზეთ «კომუნისტის» შემსრულებელ მდივნად და მისი პატრიოტული სულისკვეთებით განმსჭვალული სტატიები ქვეყნდებოდა ამავე გაზეთში. 1947 წელს ბაქოს სახელმწიფო უნივერსიტეტში ის იწყებს თავის პედაგოგიურ მოღვაწეობას.
1958 წელა ნასირ იმანყულიევი დააარსა გაზეთი «ბაკი» («ბაქო») და იმავე წლის 10 იანვრიდან გაზეთის პირველი ნომერი გამოვიდა. 1963 წელს ამ გაზეთის გამოშვება იწყება რუსულ ენაზეც და ნასირ იმანყულიევი მთავარ რედაქტორად მუშაობს ამ — თავის მიერ შექმნილ გაზეთში — მრავალი წლის განმავლობაში. ეს გაზეთები უმნიშვნელოვანეს როლს თამაშობდნენ აზერბაიჯანის პრესის განვითარებაში 1960—1970-იან წლებში. ნასირ იმანყულიევი ასევე იყო პედაგოგი, დოცენტი და და ბაქოს სახელმწიფო უნივერსიტეტის პროფესორი მრავალი წლის განმავლობაში. ის აქტიურად მონაწილეობდა ახალგაზრდა ჟურნალისტების კადრების მომზადებაში და დიდი წვლილი შეიტანა ამ საქმეში.
პროფესორი ნასირ იმანყულიევი გარდაიცვალა 1998 წელს ქალაქ ბაქოში. შესანიშნავი აზერბაიჯანელი მეცნიერი-აღმოსავლეთმცოდნე აიდა იმანგულიევა არის ნასირ იმანყულიევის ერთადერთი შვილი (აიდა იმანგულიევა არის მეხრიბან ალიევას — აზერბაიჯანის პირველი ლედის დედა). 2011 წელს აზერბაიჯანის რესპუბლიკის პრეზიდენტის განკარგულებით ჩატარებული იქნა საიუბილეო ღონისძიებების სერიები, ნასირ იმანყულიევის 100 წლისთავისადმი მიძღვნილი. ღონისძიებებში მონაწილეობდნენ ჟურნალისტები, სახელმწიფო და საზოგადო მოღვაწეები და ასევე ნასირ იმანყულიევის ახლობელი ადამიანები.
ოცდაათწლიანი ზავი
ოცდაათწლიანი ზავი — დაიდო 1210 წლის ოქტომბერს, თამარ მეფესა და ეგვიპტის აიუბიდ სულთანს შორის. ოცდაათწლიან ზავს წინ უძღვოდა საქართველოს სამეფოს მიერ ხლათის აღების მცდელობა. რის საპასუხოდ ალ-ადილ აიუბმა შეკრიბა მუსლიმანური კოალიცია და ალ-აუჰადის დასახმარებლად გამოემართა. ივანე მხარგრძელი ალყის დროს ტყვედ ჩავარდა. როცა ხლათელებმა შეიტყვეს, თუ რა ძვირფასი „ნადავლი” ჩაუვარდათ ხელში, მათ თავიანთი პირობები წამოაყენეს:
საქართველოს ხელისუფლებამ ყველა წამოყენებული პირობა შეასრულა. ივანე მხარგრძელი გაათავისუფლეს. საქართველომ უარი განაცხადა აიუბიდების მიერ კონტროლირებად სომხეთის ტერიტორიაზე და შედეგად ეგვიპტესთან 30-წლიანი ზავი დაიდო.
სქოლიო
კატეგორია:საქართველოს სამეფო
ყურდლარი (მრავალმნიშვნელოვანი)
ყურდლარი შეიძლება აღნიშნავდეს:
ბოზბაში
ბოზბაში (bozbaş — „რუხი თავი“) — კავკასიაში ფართოდ გავრცელებული კერძი ცხვრის ხორცის ნადუღის საფუძველზე. სხვა სახის წვნიანებისგან განსხვავდება თურქული ბარდით, წაბლით (უკანასკნელი შესაძლებელია ჩაენაცვლოს კარტოფილით). ასევე ბოზბაშის დამზადების დროს უკვე მოხარშულ ცხვრის ხორცს ბრაწავენ.
დანამატი კი შესაძლებელია იყოს სხვადასხვა სახის ბოსტნეული კულტურებისგან. ეს დამოკიდებულია წლის პერიოდზე და კუთხეზე, რომელშიც კეთდება ბოზბაში. ხახვთან ერთად ბოზბაშს შესაძლებელია ჩაემატოს სტაფილო, თალგამი ან ბოლოკი, ბულგარული წიწაკა, ყაბაყი, ვაშლი, ქლიავი, ტყემალი ან ალუჩა, პომიდორი, ლობიო, ბადრიჯანი და ჩირიც.
აზერბაიჯანში არსებობს ბოზბაშის ისეთი ნაირსახეობა, როგორიცაა ქიუფთა — ბოზბაში და ფარჩა-ბოზბაში, რომელიც მზადდება დიდი ზომის ბატკნის ხორცისგან. ასევე აზერბაიჯანულ სამზარეულოში — არის ბალიქ-ბოზბაში, რომელშიც ცხვრის ხორცის ნაცვლად თევზისგან მზადდება.
რესურსები ინტერნეტში
კატეგორია:აზერბაიჯანული სამზარეულო კატეგორია:ქართული სამზარეულო
ფირანგიზ ალიზადე
ფირანგიზ ალიაღა კიზი ალიზადე (Firəngiz Əliağa qızı Əlizadə; დ. 28 მაისი, 1947, ბაქო, აზერბაიჯანი) — აზერბაიჯანელი კომპოზიტორი, პიანისტი ქალი, მუსიკათმცოდნე და პედაგოგი, აზერბაიჯანის სახალხო არტისტი ქალი (2000).
ბიოგრაფია
1970 წელს დაამთავრა ურფანა ჰალილოვას ფორტეპიანოს და ყარა ყარაევის (1972) კომპოზიციების კლასები ბაქოს კონსერვატორიაში. აზერბაიჯანში გახდა XX საუკუნის ავანგარდული მუსიკის კლასიკური საფორტეპიანო ნაწარმოებების (არნოლდ შიონბერგის, ანტონ ვებერნის, ალბანა ბერგას, ოლივიე მესიანას, ჯონ კეიჯის, ჯორჯ კრამას) პირველი შემსრულებელი.
1976 წლიდან ასწავლიდა ბაქოს კონსერვატორიაში, 1990 წლიდან — პროფესორი. 1993-1996 წლებში ასწავლიდა თურქულ ქალაქ მერსინში, იყო საოპერო გუნდის ხელმძღვანელი. 1999 წლიდან ცხოვრობდა გერმანიაში. 2007 წელს დაბრუნდა სამშობლოში, სადაც არჩეულ იქნა აზერბაიჯანის კომპოზიტორთა კავშირის ხელმძღვანელად.
როგორც კომპოზიტორი ალიზადე თანამშრომლობდა მსოფლიოს წამყვან შემსრულებელთან — განსაკუთრებით მევიოლინოებთან. მან სავიოლინო კონცერტი მიუძღვნა ივან მონიგეტის, რომელიც თვითონ მონიგეტიმ შეასრულა, პიესა „დერვიში“ დაწერა იო-ოი-მასთვის და ჩართო იგი მსოფლიო ტურნეში, პიესა „ოიანი!“ დაწერა მსტისლავ როსტროპოვიჩის დაკვეთით, როგორც მსტისლავ როსტროპოვიჩის საერთაშორისო კონკურსში მონაწილეობის მისაღებად სავალდებულო შესრულებისათვის. ალიზადეს ნაწარმოებების დისკო ჩაწერილი იქნა კრონო-კვარტეტის მიერ. ამის გარდა ალიზადეს ნაწარმოებებს ასევე დავიდ გერინგასი, ალექსანდრე ივაშკინი და მრავალი სხვა ცნობილი მუსიკალური შემსრულებლები ასრულებენ.
მუსიკალური ნაწარმოებების გარდა, ფირანგიზ ალიზადეს ასევე ეკუთვნის სტატიების ნაკრები „აზერბაიჯანის სიმფონიური მუსიკა“ (Azərbaycanın simfonik musiqisi; 1998) და სტატია ყარა ყარაევზე, რომელიც გამოქვეყნებული იქნა ყარა ყარაევის 80-წლის თავთან დაკავშირებით ფოტოალბომში (1997).
აზერბაიჯანის სახალხო არტისტი ქალი (2000). 2008 წელს იუნესკომ ფირანგიზ ალიზადეს მიანიჭა „იუნესკოს არტისტი მშვიდობისათვის“ საპატიო წოდება.
სქოლიო
კატეგორია:დაბადებული 28 მაისი კატეგორია:დაბადებული 1947 კატეგორია:ბაქოში დაბადებულები კატეგორია:საბჭოთა კომპოზიტორები
ისოსის ბრძოლა
ისოსის ბრძოლა — ბრძოლა მაკედონიასა და ირანს შორის. გაიმართა ძვ. წ. 333 წელს დღევანდელი თურქეთის ჰათაის პროვინციაში. მაკედონელებს მეთაურობდა ალექსანდრე მაკედონელი, ხოლო ირანელებს დარიოს III.
წინარე ისტორია
ძვ. წ. 334 წელს ალექსანდრე მაკედონელი აზიაში შეიჭრა ჰელესპონტის მხრიდან. ამავე წელს მან გრანიკოსის ბრძოლაში დაამარცხა სპარსელთა ჯარი. შემდეგ მან დაიმორჩილა მთელი მცირე აზია და გაჩერდა ქალაქ თარსუსთან. დარიოს III-მ შეკრიბა საკმაოდ დიდი ჯარი. ალექსანდრემ გაამაგრა თავისი ბანაკი და არ გარისკა იმპერიის ტერიტორიაზე სიღრმეში შესვლა. დაპირისპირება შედგა ძვ. წ. 333 წლის ნოემბრის თვეში ისკანდერუნის ყურესთან დღევანდელი თურქეთის ჰათაის პროვინციაში, იქ სადაც მთავრდება მცირე აზია და იწყება აზია.
ომის მსვლელობა
მინი|მარცხნივ|ისოსის ბრძოლის სქემა ომის მსვლელობა აღწერილი აქვთ დიოდორე სიცილიელს, კურციუსს და უფრო დეტალურად არიანეს.
დარიოსის არმია იდგა მდინარე პინარის ნაპირზე, რომელიც ღრმა არ იყო, მაგრამ საკმაოდ ციცაბო ნაპირები ჰქონდა. ზოგიერთ ადგილზე სადაც სანაპირო დაბალი იყო, სპარსელებმა აღმართეს დამცავი კედლები. ალექსანდრემ თავისი ჯარი სრულ მზადყოფნაში მოიყვანა და დააყენა მოწინააღმდეგის ბანაკიდან ისრის სროლის მანძილზე. შემდგ ცხენოსნებთან ერთად გადავიდა შეტევაზე და შეუტია სპარსელების მარცხენა ფლანგს. გეტაირების ჯარი სოლივით შეიჭრა სპარსელთა არმიაში. სპარსელების მეწინავე რაზმი ეგრევე გაიქცა.
ალექსანდრეს არმიის ცენტრში მაკედონური ფალანგა იყო. ხოლო მარცხენა ფალანგაზე, ზღვასთან ახლოს, თესალონიკელთა და ბერძენთა ცხენოსანი და ბერძენ-თრაკიელთა ქვეითი რაზმები იდგნენ, რომლის პირისპირაც აღმოჩნდა სპარსელების მძიმე კავალერია. თავდაპირველად, ისევე როგორც ცენტრში, აქაც მაკედონელთა ნაწილებმა უკან დაიხიეს, მაგრამ შემდეგ კვლავ შეტევაზე გადავიდნენ. დარიოსის თვალწინ იხოცებოდნენ მისი თანამებრძოლები და ნათესავები. შეუძლებელი გახდა ალექსანდრესა და გეტაირების შეტევის მოგერიება. ამ ბრძოლაში ალექსანდრე მსუბუქად დაიჭრა ბარძაყში.
დარიოსის გაქცევამ მთელ ჯარში პანიკა გამოიწვია. მთელი არმია გაიქცა ისე, რომ გარკვეული ნაწილი არც ჩართულა ბრძოლაში.
ბრძოლის შედეგები
დიოდორე სიცილიელის მიხედვით მაკედონელების დანაკარგი იყო 300 ქვეითი და 150 ცხენოსანი, ხოლო სპარსელების დანაკარგი 50 ათასს აღემატებოდა. ალექსანდრემ ხელში ჩაიგო დარიოსის დედა, ცოლი და შვილები. დარიოსის ცოლი მოგვიანებით გარდაიცვალა მაკედონელის არმიაში. დარიოსის შვილი ცოლად შეირთო ალექსანდრემ ინდოეთში ლაშქრობიდან დაბრუნების შემდეგ.
ისოსის ბრძოლაში გამარჯვების შემდეგ ალექსანდრემ დაიპყრო ხმელთაშუა ზღვის მთელი აღმოსავლეთი სანაპირო, მათ შორის ფინიკია, პალესტინა და ეგვიპტე. შემდეგი დიდი ბრძოლა დარიოს III-სთან გაიმართა გავგამელასთან, ორი წლის შემდეგ, ძვ. წ. 331 წელს.
მალხაზ აბდუშელიშვილის ქუჩა
მალხაზ აბდუშელიშვილის ქუჩა — ქუჩა თბილისში, ისნისა და ჩუღურეთის რაიონებში (ავლაბარი), მდებარეობს ალვანის ქუჩიდან ნიკო ლომოურის ქუჩამდე. წარმოიქმნა XIX საუკუნეში. თბილისის 1876 წლის გეგმაზე დატანილია როგორც ჟანდარმის ქუჩა. 1922 წელს სამოქალაქო ქუჩა დაერქვა, 2000 წელს მალხაზ აბდუშელიშვილის სახელი ეწოდა. ჰქონდა ერთი ჩიხი (ყოფილი სამეგრელოს ქუჩა, შეტანილია თბილისის გამგეობის მიერ 1903 წლის შედგენილ ქუჩების სიაში და 1926–1926 წლების ცნობათა წიგნში „მთელი ტფილისი”).
ლიტერატურა
აბდუშელიშვილი აბდუშელიშვილი
BTS (ჯგუფი)
BTS (방탄소년단), აგრეთვე ცნობილი როგორც Bangtan Boys ან Beyond The Scene — შვიდი მონაწილისგან შემდგარი სამხრეთ კორეული ჯგუფი, რომელიც დააარსა კომპანია Big Hit Entertainment-მა. ჯგუფის დებიუტი შედგა 2013 წლის 13 ივნისს სიმღერით „No More Dream“. მათი პირველი ალბომია 2 Cool 4 Skool, რომლისთვისაც ჯგუფს მიენიჭა რამდენიმე ჯილდო წლის ახალი შემსრულებლის კატეგორიაში, მათ შორის – 2013 წლის Melon Music Awards-ზე, ოქროს დისკის დაჯილდოებაზესა და 2014 წლის სეულის მუსიკალურ დაჯილდოებაზე. ჯგუფმა განაგრძო მნიშვნელოვანი კარიერული აღმასვლა შემდგომი ალბომების საშუალებით – Dark & Wild (2014), The Most Beautiful Moment in Life, Part 2 (2015) და The Most Beautiful Moment In Life: Young Forever (2016), მათი ბოლო ორი ალბომი კი „Billboard 200“-შიც მოხვდა. The Most Beautiful Moment In Life: Young Forever 2016 წლის Melon Music Awards-ზე წლის საუკეთესო ალბომად აღიარეს.
ჯგუფის მეორე სრულმა ალბომმა Wings (2016) „Billboard 200“-ში 26-ე ადგილი დაიკავა, რაც კორეული პოპის ჟანრის ალბომებს შორის ყველაზე დიდი მიღწევაა. ამავდროულად, უშუალოდ სამხრეთ კორეაში Wings ყველაზე გაყიდვადი ალბომი გახდა Gaon Album Chart-ის ისტორიაში. ჯამში გაიყიდა 1.5 მილიონზე მეტი ალბომი, რაც BTS-ის კარიერაში პირველი „მილიონიანი გაყიდვა“ იყო. სულ მალე ამას მოჰყვა 2016 წლის Mnet Asian Music Awards-ზე წლის საუკეთესო შემსრულებლის ჯილდოც.
ჯგუფის უახლესმა ნამუშევარმა Love Yourself: Her (2017) მსოფლიოს 73 ქვეყანაში პირველი ადგილი დაიკავა iTunes-ში, ხოლო Billboard 200-ში – მე-7, რაც აზიელი შემსრულებლების ისტორიაში ყველაზე მაღალი ადგილია მუსიკალურ ჩარტებში. ჯგუფმა აგრეთვე შეძლო ახალი ალბომის წამყვანი სინგლით „DNA“ Billboard Hot 100-ში მოხვედრა და თავდაპირველად 85-ე, შემდეგ კი 67-ე ადგილის დაკავება. Love Yourself-ის 1.2 მილიონზე მეტი ასლი გაიყიდა გამოსვლიდან პირველივე თვეში, რითაც დისკა მოიპოვა Gaon-ის ჩარტის ისტორიაში ყველაზე გაყიდვადი ალბომის ტიტული და G.o.d-ის ალბომის შემდეგ (2001) გახდა ბოლო 16 წლის განმავლობაში ყველაზე გაყიდვადი კორეული ალბომი. საერთო ჯამში, BTS-ს თავისი კარიერის მანძილზე მსოფლიო მასშტაბით დაახლოებით 5.5 მილიონი ალბომი აქვს გაყიდული.
BTS ცნობილია სოციალურ ქსელებში დიდი აქტიურობით, რის გამოც იგი 2016 წლის მარტში „Forbes“-მა Twitter-ში შეტყობინებების სხვა მომხმარებელთა მიერ გაზიარებების მხრივ ყველაზე აქტიურ შემსრულებლად დაასახელა. ამის შემდეგ, Twitter-მა გამოუშვა პირველი K-Pop ემოჯი, რომელიც BTS-ს გამოსახავდა. 2017 წელს BTS-მა გაიმარჯვა „Billboard Music Award“-ზე საუკეთესო სოციალური შემსრულებლის კატეგორიაში. 2017 წლის ივნისში, ჟურნალმა „Time“ ჯგუფი დაასახელა ინტერნეტში 25 ყველაზე გავლენიან ადამიანს შორის. BTS-ის მიღწევების დამსახურებით 2017 წელს ჯგუფი ასევე მოხვდა „Forbes Korea Power Celebrity“-ს სიის მე-5 ადგილზე – ეს არის სამხრეთ კორეელი ყველაზე გავლენიანი ცნობილი პიროვნებების ჩამონათვალი.
ჯგუფის სახელწოდება
მინი|ჯგუფისა და ჯგუფის ფანების ოფიციალური ლოგო სახელი BTS არის აკრონიმი, ერთგვარი შემოკლება კორეული სახელისა „Bangtan Sonyeondan“ (방탄소년단, ბანთან სონიონდან), ინგლისურად Bulletproof Boy Scouts, რაც სიტყვასიტყვით ნიშნავს „ტყვიაგაუმტარ ბოისკაუტებს“.
2017 წელს BTS-მა ჯგუფის ლოგოსა და ინგლისური სახელის რებრენდინგი გააკეთა, რის შემდეგაც ინგლისურად BTS-ის სახელი Beyond The Scene (სცენის მიღმა).
აღსანიშნავია, რომ როგორც K-Pop ინდუსტრიაშია მიღებული, BTS-ის ფანებს ოფიციალური სახელი აქვს - „არმია“. 2017 წელს კი კომპანიამ ფანების აღმნიშვნელი ლოგოც შექმნა, რომელიც ჯგუფის ლოგოს ერგება და საბოლოო ჯამში ერთ მთლიანობას, გუნდურობას გამოხატავს.
დებიუტამდე
მინი|BTS ფანებთან შეხვედრისას Music Bank-ზე, 2013, 26 ივლისი Big Hit Entertainment-მა 2010-2011 წლებში ჩაატარა კასტინგი სახელწოდებით „Hit It“, რომლის საშუალებითაც შეარჩიეს BTS-ის პირველი წევრები. წლების განმავლობაში ჯგუფის შემადგენლობა ბევრჯერ შეიცვალა და საბოლოოდ ჩამოყალიბდა 2012 წელს. დებიუტამდე ექვსი თვით ადრე ჯგუფის წევრებმა დაიწყეს საჯარო ცნობადობის მოპოვება Twitter-ის, ვიდეო-ბლოგების, ფან-კაფეს პოსტების, Youtube-სა და SoundCloud-ზე გამოქვეყნებული სიმღერების ქავერ-ვერსიების საშუალებით.
დებიუტამდე Rap Monster ანდერგრაუნდში მოღვაწეობდა და რამდენიმე სიმღერაც გამოუშვა, მათ შორის იყო Zico-სთან ერთად ჩაწერილიც. ჯინი კინოხელოვნების ფაკულტეტის სტუდენტი იყო კონკუკის უნივერსიტეტში მანამ, სანამ ქუჩაში შემთხვევით არ შეამჩნიეს და კასტინგზე მიიწვიეს. შუგა, Rap Monster-ის მსგავსად, ტეგუში ანდერგრაუნდული რეპერი იყო. ჯეი-ჰოუპი საკმაოდ აქტიური მოცეკვავე იყო და ქუჩის ცეკვების გუნდ „Neuron"-ის წევრიც . Big Hit-ში მისვლამდე, ჯიმინი პუსანის ხელოვნების სკოლის საუკეთესო მოსწავლე იყო თანამედროვე ცეკვის მიმართულებით, მაგრამ მოგვიანებით სეულში, კორეის ხელოვნების სკოლაში გადავიდა V-სთან ერთად, რომელმაც მის მსგავსად გაიარა Big Hit-ის შერჩევა . ჩონგუქს შვიდი სააგენტოსგან ჰქონდა მოწვევა მას შემდეგ, რაც Superstar K-ს კასტინგში მიიღო მონაწილეობა, თუმცა მან მოგვიანებით Big Hit აირჩია. როგორც თავად აღნიშნა, მასზე დიდი შთაბეჭდილება მოახდინა Rap Monster-მა და სწორედ მის გამო გადაწყვიტა კომპანიის შეთავაზება მიეღო.
2013–2014: 2 Cool 4 Skool , O!RUL8, 2?, Skool Luv Affair, Dark & Wild
250px|მინი|მარჯვნივ|BTS 2014 წელს, გამოსვლა Mnet M! Countdown-ზე BTS-ის „სკოლის ტრილოგიის“ სერიიდან პირველი სადებიუტო ალბომი 2 Cool 4 Skool 2013 წლის 12 ივნისს გამოვიდა, წამყვანი სინგლით „No More Dream“. ალბომმა რამდენიმე ჯილდო მიიღო, როგორც წლის საუკეთესო ახალმა შემსრულებელმა, მათ შორის 2013 წლის Melon Music Awards-ზე, Golden Disc Awards-სა და 2014 წლის Seoul Music Awards-ზე.
2013 წლის 11 სექტემბერს BTS-მა გამოუშვა ალბომი O!RUL8,2?, რომელიც შედგება 10 სიმღერისგან და „სკოლის ტრილოგიის“ მეორე ნაწილს წარმოადგენს. მესამე ნაწილ, EP Skool Luv Affair-ის დებიუტი კი 2014 წლის 12 თებერვალს შედგა, წამყვანი სინგლით „Boy in Luv (상남자)“, რომლის მუსიკალური ვიდეო 11 თებერვალს გამოქვეყნდა. ალბომმა ბილბორდის მსოფლიო ალბომების ჩარტში მე-3 ადგილი დაიკავა. BTS მსმენელს 6 აპრილს დაუბრუნდა ახალი მუსიკალური ვიდეოთი „Just One Day (하루만)“.
7 მარტს Big Hit Entertainment-მა გამოაცხადა, რომ სულ მალე BTS იაპონურ ალბომს გამოუშვებდა, რომელიც შედგებოდა უკვე არსებული სიმღერების იაპონური ვერსიებისგან. ალბომი 2 Cool 4 Skool გამოვიდა 23 აპრილს მისი წამყვანი სინგლი იყო იაპონურენოვანი „No More Dream“. 14 ივნისს BTS-მა მონაწილეობა მიიღო რუსეთის ფესტივალში „ხიდი კორეისკენ“, რომლის მიზანიც იყო ამ ორ ქვეყანას შორის ტურიზმის გაძლიერება. ჯგუფი წარმოადგენდა ჟიურის K-Pop-ის ჟანრის ცეკვების ვერსიების კონკურსში და მოგვიანებით თავადაც გამოვიდა სცენაზე, 10 000 მაყურებლის წინაშე. BTS ასევე დაესწრო KCON-ს ლოს-ანჯელესში, 2014 წლის 10 აგვისტოს.
19 აგვისტოს BTS-მა გამოუშვა პირველი სრული ფორმატის ალბომი Dark & Wild, რომელსაც თან ახლდა წამყვანი სიმღერის „Danger“ მუსიკალური ვიდეო. მოგვიანებით, 21 ოქტომბერს BTS-მა გამოუშვა კიდევ ერთი მუსიკალური ვიდეო სიმღერისთვის „War of Hormone (호르몬 전쟁)“, რომელიც ასევე ალბომში შედის. ჯამში ამ პერიოდში ჯგუფმა ალბომის 109 098 ეგზემპლარი გაყიდა.
იაპონიაში ჯგუფის კიდევ უფრო მეტად პოპულარიზებისთვის BTS-მა 24 დეკემბერს გამოუშვა იაპონური სტუდიური ალბომი Wake Up, რომელიც შეიცავდა არა მხოლოდ არსებული სიმღერების იაპონურ ვერსიებს, არამედ სპეციალურად იაპონიისთვის გამოშვებულ იაპონურენოვან სიმღერებს „Wake Up“ და „The Stars“.
2014 წელს ოქტომბერ-დეკემბერში ჯგუფს ჰქონდა პირველი სამითვიანი საკონცერტო ტურნე 2014 BTS Live Trilogy – Episode II: The Red Bullet, რომლის ფარგლებშიც ჩავიდა სამხრეთ კორეაში, ფილიპინებში, სინგაპურში, იაპონიაში, ტაილანდსა და მალაიზიაში. 2014 წლის Mnet Asian Music Awards-ზე BTS  ნომინირებული იყო კატეგორიებში Best Dance Performance და UnionPay Song Of The Year. ცერემონიალზე კი „Boy in Luv“-ის შესრულების გარდა ჰქონდათ ერთობლივი გამოსვლა Block B-სთან ერთად.
2015: The Most Beautiful Moment in Life, მსოფლიო ტურნე, გაზრდილი პოპულარობა და აღიარება
2015 წლის 10-19 თებერვალს BTS-მა პირველად გამართა ტურნე იაპონიაში, სახელწოდებით Wake Up: Open Your Eyes. ისინი წარდგნენ 25 000 ფანის წინაშე ტოკიოში, ოსაკაში, ნაგოიასა და ფუკუოკაში. 28 მარტს ჯგუფს მეორე სოლო კონცერტი ჰქონდა კორეაში, სახელწოდებით BTS Live Trilogy – Episode 1: BTS Begins.
29 აპრილს BTS დაუბრუნდა სცენას ახალი ალბომით ტრილოგიიდან, The Most Beautiful Moment in Life, Part 1. ივნისში ცნობილმა ამერიკულმა არხმა Fuse იგი 2015 წლის 27 საუკეთესო ალბომთა სიაში შეიყვანა. 5 მაისს, ალბომის წამყვანმა სინგლმა „I Need U“ პირველი ადგილი მოიპოვა SBS MTV-ს The Show-ში, რაც BTS-ისთვის პირველი გამარჯვება იყო დებიუტის შემდეგ. საერთო ჯამში, The Most Beautiful Moment in Life, Part 1-ის 200 000-ზე მეტი ასლი გაიყიდა.
ჯგუფი დაბრუნდა 30 ნოემბერს მეორე ალბომით ტრილოგიიდან, The Most Beautiful Moment in Life, Part 2. გაიმართა მხარდამჭერი სამდღიანი საკონცერტო ტურნე The Most Beautiful Moment in Life: On Stage, სადაც შესრულდა ალბომის წამყვანი სინგლი „Run“. . თავად ალბომი „ბილბორდის მსოფლიო ალბომების“ სათავეში მოხვდა და რამდენიმე კვირით ეს პოზიცია ეკავა, შესაბამისად, BTS იყო პირველი K-pop ჯგუფი, რომელმაც ჩარტში ასეთ წარმატებას მიაღწია. 2015 წლის Mnet-ის აზიური მუსიკის დაჯილდოებაზე კოლექტივს გადაეცა საუკეთესო მსოფლიო შემსრულებლის ჯილდო. ამ ღონისძიებაზე ჯგუფმა შეასრულა „Run“ და აგრეთვე ჰქონდა ერთობლივი გამოსვლა GOT7-თან. 8 დეკემბერს გამოიცა BTS-ის მეხუთე იაპონური სინგლი, „I Need U“-ს იაპონურენოვანი ვერსია.
2016: The Most Beautiful Moment in Life: Young Forever, Youth და Wings
მინი|289x289პქ|BTS KCON-ზე 2016, 3 ივნისი 15 მარტს BTS-მა გამოუშვა მეექვსე იაპონური სიმღერა „Run“. 2 მაისს მან გამოუშვა საბოლოო ალბომი ტრილოგიიდან, The Most Beautiful Moment in Life: Young Forever. 7-8 მაისს ჩატარდა ორდღიანი კონცერტი სეულის Olympic Gymnastics Arena-ზე, რომელსაც 24 000 თაყვანისმცემელი დაესწრო. შემდეგ ჯგუფმა მოაწყო აზიის ტურნე, რომლის ფარგლებშიც 144 000 ბილეთი გაიყიდა. BTS-მა ასევე მიიღო მონაწილეობა ლოს-ანჯელესსა და ნიუ-იორკში გამართულ KCON-ში.
2016 წლის 7 სექტემბერს BTS-მა გამოუშვა მეორე იაპონური სტუდიური ალბომი Youth, რომლის გაყიდვებმაც 44 000-ს გადააჭარბა გამოშვების პირველივე დღეს და ალბომების დღიური გაყიდვების ჩარტში პირველი ადგილი დაიკავა იაპონიაში. 2016 წლის ოქტომბერში „ბილბორდმა“ თავის Social 50-ში BTS ნომერ პირველად დაასახელა, რითიც იგი პირველი კორეული ჯგუფი გახდა, რომელიც ჩარტის სათავეში მოექცა. ამასთან, აღსანიშნავია, რომ ჯგუფი 42 კვირის განმავლობაში არ თმობდა ჩარტის ლიდერობას.
10 ოქტომბერს BTS-მა გამოუშვა მეორე სრული სტუდიური ალბომი Wings, წამყვანი სინგლით „Blood Sweat & Tears“. ამ ალბომის წინასწარი შეკვეთების რაოდენობამ 500 000-ს მიაღწია პირველივე კვირაში. ალბომი ასევე მოხვდა ბრიტანული ოფიციალური ალბომების ჩარტში, რაც ასევე ისტორიული მიღწევა იყო კორეელი შემსრულებლისთვის. დისკმა აგრეთვე 26-ე ადგილი დაიკავა Billboard 200-ში, რითიც მან აშშ-ში ახალი რეკორდი დაამყარა და გახდა ჩარტში ყველაზე წარმატებული და გაყიდვადი K-Pop ალბომი. მანამდე იგივე რეკორდი დაამყარა 2NE1-ის Crush-მა 2014 წელს ჩარტში 61-ე ადგილით. BTS პირველი კორეელი შემსრულებელია, რომელიც Billboard 200-ში სამჯერ მოხვდა, Wings კი პირველი ალბომია, რომელიც ჩარტში ერთ კვირაზე მეტხანს იმყოფებოდა. რამდენიმე დღის შემდეგ ცნობილი გახდა, რომ BTS მსოფლიო ალბომების, მსოფლიო ციფრული სინგლების და Social 50-ის ჩარტების სათავეებს ერთი კვირის განმავლობაში ლიდერობდა. ისინი აგრეთვე მოხდნენ Youtube Music Global Top 100-ის სიაში მე-17 ადგილზე ვიდეო ჩარტებში, მე-6 ადგილზე შემსრულებლის ჩარტში და მე-14 ადგილას სიმღერების ჩარტში. ალბომის წამყვან სინგლ „Blood Sweat & Tears“-ს „all-kill“ სტატუსი ჰქონდა, ანუ ყველა კორეულ ჩარტს ლიდერობდა. მისმა მუსიკალურმა ვიდეომ გამოშვებიდან 24 საათში 6 მილიონი ნახვა დააგროვა და K-Pop ჯგუფის მიერ Youtube-ში 24 საათის განმავლობაში დაგროვილი ნახვების რაოდენობაში ახალი რეკორდი დაამყარა.
12-13 ნოემბერს BTS-მა გამართა შეხვედრა თაყვანისმცემლებთან Gocheok Sky Dome-ში, რომელსაც 38 000 ფანი დაესწრო. 19 ნოემბერს ჯგუფმა გამოაცხადა მსოფლიო ტურნე Live Trilogy Episode III: The Wings Tour, რომელიც მოიცავდა ვიზიტებს სამხრეთ კორეაში, ჩილეში, ბრაზილიაში, აშშ-ში, ტაილანდში, ინდონეზიაში, ფილიპინებში, ჰონგ-კონგსა და ავსტრალიაში. ამავე დღეს BTS-მა მოიგო წლის ალბომის ჯილდო ალბომისთვის The Most Beautiful Moment in Life: Young Forever Melon Music-ის დაჯილდოებაზე. დებიუტის შემდეგ ეს BTS-ისთვის იყო პირველი მთავარი ჯილდო, ანუ გრანპრი. 2016 წლის Mnet-ის აზიური მუსიკის დაჯილდოებაზე, 2 დეკემბერს BTS-მა მოიგო მეორე მთავარი ჯილდო - წლის შემსრულებლისთვის. ამგვარად BTS პირველი შემსრულებელი გახდა, რომელმაც აიღო ეს ჯილდო და არ ეკუთვნოდა დიდი სამეულის კომპანიას (S.M, YG და JYP).
2017: You Never Walk Alone და Love Yourself 承 'Her'
2017 წლის თებერვალში BTS-მა მე-5 ადგილი დაიკავა ჟურნალ „Forbes“-ის Korea Power Celebrity-ს სიაში. 13 თებერვალს მან ხელმეორედ გამოუშვა მეორე სრული სტუდიური ალბომი Wings, როგორც You Never Walk Alone. იგი 4 ახალ სიმღერას შეიცავდა. ალბომის წინასწარი შეკვეთების რაოდენობამ 700 000-ს გადააჭარბა. წამყვანმა სინგლმა „Spring Day“ პირველი ადგილი დაიკავა მთავარ სამხრეთ კორეულ მუსიკალურ ჩარტებში, მაგრამ ამავე დროს, სიმღერის გამოშვებისთანავე, მსმენელთა გადაჭარბებული რაოდენობის გამო Melon-ის საიტი გაითიშა. „Spring Day“-მ მე-15 ადგილი დაიკავა ამერიკული ბილბორდის Bubbling Under Hot 100 Singles ჩარტში. ეს მიღწევა განსაკუთრებული იყო იმის გამოც, რომ სიმღერა თითქმის მთლიანად კორეულ ენაზე იყო და ამერიკაში არანაირი პრომოუშენი არ ჰქონია. „Spring Day“-მ პირველი პოზიცია დაიკავა Gaon Digital Chart-შიც. მუსიკალური ვიდეომ გამოსვლიდან 24 საათში 9 მილიონ ნახვას მიაღწია , რითაც BTS-მა საკუთარ რეკორდს აჯობა („Blood Sweat & Tears“ – 6 მილიონი), თუმცა ერთი კვირის შემდეგ გამოშვებულმა BTS-ის კიდევ ერთმა ახალმა ვიდეომ სიმღერისთვის „Not Today“ ამ რეკორდსაც აჯობა და 24 საათში 10 მილიონი ნახვა დააგროვა.
21 მაისს BTS-მა მოიგო Top Social Artist-ის ჯილდო Billboard Music Awards-ის ცერემონიალზე. ეს იყო პირველი შემთხვევა, როდესაც კორეელმა შემსრულებელმა BBMA-ზე გაიმარჯვა.
BTS-მა 2017 წლის 18 სექტემბერს გამოუშვა მეხუთე მინიალბომი Love Yourself 承 'Her'. მასში შედის „Best of M“, რომელიც ჯგუფმა The Chainsmokers-ის ენდრიუ ტეგარტთან ერთად ჩაწერა. 25 სექტემბერს ახალი სიმღერის „DNA“ გამოშვების შემდეგ BTS პირველად მოხვდა Billboard Hot 100-ში, 85-ე ადგილზე. ეს ისტორიული ფაქტია ორი რამის გამო - BTS პირველი K-Pop ჯგუფია, რომელიც ამ ჩარტში მოხვდა, ხოლო „DNA“ პირველი კორეული სიმღერაა.
სქოლიო
კატეგორია:სამხრეთ კორეული ჯგუფები კატეგორია:2013 წელს დაარსებული მუსიკალური ჯგუფები კატეგორია:K-pop ჯგუფები კატეგორია:სამხრეთ კორეელი მომღერლები
გრიგოლ ხურციძე
გრიგოლ ხურციძე (დ. 25 დეკემბერი, 1911 — გ. ივლისი,1942) — ქართველი მწერალი.
ბიოგრაფია
დაიბადა 1911 წელს ქუთაისის მაზრის სოფელ საპრასიაში. საშუალო შეძლების გლეხის, სერგო ხურციძის ოჯახში, 1927 წელს დაამთავრა ცხრაწლედი ქუთაისში, ხოლო 1931 წელს თბილისის სახელმწიფო უნივერსიტეტის პედადოგიური ფაკულტეტი. ამავე წლის სექტემბრიდან 1941 წლის სექტემბრამდე მსახურობდა ვანის რაიონის სკოლებში მასწავლებლად და ერთხანს დირექტორად.
1941 წლის 10 სექტემბერს, დიდი სამამულო ომის დაწყებიდან მალევე, გაიწვიეს საბჭოთა არმიის რიგებში. მასთან ერთად ფრონტზე წავიდა მისი უახლოესი მეგობარი პოეტი გიორგი ნაფეტვარიძე, რომელთან ერთადაც ხურციძე სკოლაში მუშაობდა. ისინი ჯერ თბილისის სამხედრო სასწავლებელში გაგზავნეს, სამთვიანი სწავლების შემდეგ კი, 1941 წლის 29 დეკემბერს, ყირიმის ფრონტზე გადაისროლეს. 1942 წლის ივლისში, სევასტოპოლის მისადგომებთან მდებარე საპუნ-გორას ციხესიმაგრესთან მოქმედებების დროს, გრიგოლ ხურციძე გმირულად დაიღუპა, რამდენიმე ხნით ადრე დაიღუპა გიორგი ნაფეტვარიძეც. მათი საფლავები ცნობილი არ არის.
დევისხვრელის ეკლესია
დევისხვრელის ეკლესია — არქიტექტურული ძეგლი, მდებარეობს სოფელ ლაფანყურის ჩრდილო-აღმოსავლეთით, ოთხიოდე კმ-ზე. მდინარე ლოპოტის ხეობაში. თხილისწყაროდ წოდებულ ადგილზე, თარიღდება ადრინდელი შუა საუკუნეებით.
ეკლესიის სამნავიანი ბაზილიკაა, გეგმით სწორკუთხა (18,8 x 11,9 მ.) მეტრი ნაგებია მოზრდილი ზომის, რიყის ქვის სწორხაზოვანი რიგებით. გარეთა კუთხეების წყობაში დაკონსტრუქციულ ელემენტებში გამოყენებულია შირიმის, სუფთად გათლილი კვადრები. ბაზილიკის გადახურვა მთლიანად ჩამონგრეულია. შემორჩენილია საკურთხევლის აფსიდი კონქის მცირე ნაწილთან ერთად, რომელიც მთლიანად შირიმის, ნათალი ქვითაა გამოყვანილი. ასევე, გვერდითი ნავების აღმოსავლეთ ნაწილში მოწყობილი სათავსეები - მთელ სიმაღლეზე. ეკლესიის დანარჩენი ნაწილი დაახლოებით 1-1,5 მეტრ სიმაღლეზე, გადახურვის ჩამოცვენილი ქვებითა და მიწითაა ამოვსებული, რის გამოც გეგმის ზუსტად დადგენა არ ხერხდება. შემორჩა მხოლოდ ნავების გამმიჯნავი, გეგმით წრიული, ორი ბოძის ნაწილი, რომლებიც საკურთხევლიდან სამიოდე მეტრის მოშორებით დგანან. ეკლესიას ორი შესასვლელი აქვს: სამხრეთიდან და ჩრდილოეთიდან.
ლიტერატურა
კატეგორია:თელავის მუნიციპალიტეტის ტაძრები
სარიჯალი (მრავალმნიშვნელოვანი)
სარიჯალი შეიძლება აღნიშნავდეს:
კალემიე
მდებარეობს ტანგანიიკის ტბის დასავლეთ ნაპირზე. ზღვის დონიდან 763 მეტრზე. ქალაქთან ახლოს ტანგანიიკის ტბიდან სათავეს იღებს მდინარე ლუკუგა, მდინარე ლუალაბის შენაკადი.
ქალაქი მნიშვნელოვნად დაზარალდა 2005 წლის 5 დეკემბრის მიწისძვრის შედეგად.
სქოლიო
კატეგორია:კონგოს დემოკრატიული რესპუბლიკის ქალაქები